# Giacomo Albanese

Giacomo Albanese (Geraci Siculo, 11 de juliol de 1890 - São Paulo, 8 de juny de 1947) va ser un matemàtic italià.

## Vida i Obra

Albanese va fer els estudis secundaris a Palerm abans d'entrar a la Scuola Normale Superiore de Pisa el 1909. El 1913 es va graduar amb una tesi dirigida per Eugenio Bertini.
Els anys següents va ser professor a diferents institucions: a la Scuola Normale Superiore (1913-1919, excepte els anys que va ser mobilitzat per la Primera Guerra Mundial), a la universitat de Pàdua (1920), a l'Acadèmia Naval de Livorno (1920-1925), a la universitat de Catània (1925-1927) i a la universitat de Palerm (1927-1929). El 1929 va retornar a la universitat de Pisa per ocupar la càtedra de geometria. El 1936, a instàncies de Luigi Fantappié, va emigrar al Brasil, per a fer-se càrrec dels curso de geometria projectiva, analítica i diferencial de la universitat de São Paulo que s'havia fundat uns anys abans. Durant uns anys de la Segona Guerra Mundial va haver de tornar a Itàlia, però en acabar la guerra va tornar a Sao Paulo on va morir el 1947.
Albanese va ser l'introductor dels estudis de geometria algebraica al Brasil i també va ser l'iniciador de la biblioteca de matemàtiques de la universitat de Sao Paulo. Durant els últims anys (1946-1947) va coincidir a la universitat amb André Weil qui, segons sembla, va ser qui va batejar la varietat d'Albanese.
El 1996, la Queen's University del Canadà, va publicar les seves obres escollides.

## Referències

* ↑ Castrucci, 1947, p. 1.
* ↑ Radice, 1960, p. Dizionario.
* 1 2 Pereira da Silva, 2006, p. 70.
* ↑ Pereira, 2011, p. 32.
* ↑ Brigaglia, Ciliberto i Pedrini, 2004, p. 319-320 i 376.
* ↑ Tucker i Anderson, 2004, p. 230.

## Bibliografia

* Brigaglia, Aldo; Ciliberto, Ciro; Pedrini, Claudio. «The Italian School of Algebraic Geometry and Abel's Legacy». A: Olav Arnfinn Laudal, Ragni Piene (eds.). The Legacy of Niels Henrik Abel: The Abel Bicentennial (en anglès). Springer, 2004, p. 295-348. ISBN 978-3-642-62350-9.
* Castrucci, Benedito «Prof. Giacomo Albanese» (en portuguès). Boletim da Sociedade de Matemática de São Paulo, Vol. 2, Num. 1, 1947, pàg. 1-5. Arxivat de l'original el 2011-09-21. ISSN: 0373-1375 [Consulta: 12 setembre 2020]. Arxivat 2011-09-21 a Wayback Machine.
* Pereira da Silva, Clóvis «Sobre o início e consolidação da pesquisa Matemática no Brasil» (en portuguès). Revista Brasileira de História da Matemática, Vol. 6, Num. 11, 2006, pàg. 67-96. Arxivat de l'original el 2019-02-13. ISSN: 1519-955X [Consulta: 12 setembre 2020]. Arxivat 2019-02-13 a Wayback Machine.
* Pereira, Clóvis «Development of Teaching and Research in Pure Mathematics in Brazil: Current View» (en anglès). Revista Brasileira de História da Matemática, Vol. 11, Num. 22, 2011, pàg. 29-44. Arxivat de l'original el 2020-07-15. ISSN: 1519-955X [Consulta: 12 setembre 2020]. Arxivat 2020-07-15 a Wayback Machine.
* Tucker, Martha A.; Anderson, Nancy D. Guide to Information Sources in Mathematics and Statistics (en anglès). Libraries Unlimited, 2004. ISBN 1-56308-701-4.

## Enllaços externs

* O'Connor, John J.; Robertson, Edmund F. «Giacomo Albanese» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* Radice, Lucio Lombardo. «ALBANESE, Giacomo». Dizionario Biografico degli Italiani, 1960. [Consulta: 12 setembre 2020]. (italià)
* Sernesi, Edoardo. «Giacomo Albanese (Geraci Siculo 1890-S. Paulo 1947)». Dipartimento di Matematica, Roma Tre, 2006. [Consulta: 12 setembre 2020]. (italià)
* «Giacomo Albanese (Geraci Siculo 1890-S. Paulo 1947)». Università degli Studi Palermo. [Consulta: 12 setembre 2020]. (italià)